PARLAMENTUL ROMÂNIEI

CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti 10.01.2001

Nr. 690

R A P O R T

asupra proiectului de Lege privind aprobarea 

Ordonanţei de urgenţă a Guvernului nr.295/2000 

pentru suspendarea aplicării sau abrogarea

 unor ordonanţe şi ordonanţe de urgenţă.



În conformitate cu prevederile art.86 şi 102 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.295/2000 pentru suspendarea aplicării sau abrogarea unor ordonanţe şi ordonanţe de urgenţă, trimis cu adresa nr.690/08.01.2001, înregistrată sub nr.90/XVIII/11 din data de 08.01.2001.



Consiliul Legislativ a avizat favorabil proiectul de ordonanţă de urgenţă cu avizul  nr.1571/30.XII.2000.



Comisia pentru apărare, ordine publică şi siguranţă naţională, sesizată în avizare, a hotărât, cu majoritate de voturi, ca proiectul de lege să fie avizat favorabil în forma prezentată, conform adresei nr.48/XVIII/12/09.01.2001.



Potrivit prevederilor art.57 din Regulamentul Camerei Deputaţilor, Comisia juridică, de disciplină şi imunităţi a dezbătut proiectul de lege în şedinţa din 10 ianuarie 2001, constatând că prin Ordonanţa de urgenţă nr.295/2000 s-a dispus suspendarea sau abrogarea unor ordonanţe şi ordonanţe de urgenţă, avându-se în vedere necesitatea corelării unor reglementări adoptate prin acestea cu Programul de guvernare acceptat de Parlament în şedinţa din 28 decembrie 2000, urmând ca pe această perioadă să se aplice reglementările în materie existente la data intrării în vigoare a acestora.



Au fost analizate de către membrii comisiei ordonanţele  prevăzute în Anexa nr.1, a căror aplicare se suspendă, precum şi cele prevăzute în Anexa nr.2 a căror aplicare se suspendă pe o perioadă de 90 de zile, anexe care fac parte integrantă din prezenta ordonanţă.



De asemenea, a fost examinat articolul 2 al ordonanţei prin care se abrogă Ordonanţa de urgenţă a Guvernului nr.230/2000 privind organizarea şi funcţionarea fondurilor universale de pensii.



În urma discuţiilor, membrii comisiei au  hotărât, cu majoritate de voturi, să propună plenului Camerei Deputaţilor, spre dezbatere şi adoptare, proiectul de lege în forma prezentată.



Amendamentul formulat de domnul deputat Emil Boc privind eliminarea pct.18 din Anexa 1 a fost respins.

             PREŞEDINTE,                            SECRETAR,

              Ionel Olteanu                          Carmen Dumitriu

red. consilieri

        Panoviciu Georgeta

        Diaconu Dumitra

